عثمانلینی چؤکوردن عنصورلر بو گون ده قالیر.
آخار. آذ خبر وئریر کی، بونو میللیتچی حرکات پارتییاسینین قروپ توپلانتیسیندا چیخیشی زامانی پارتییا لیدری دؤولت باخچالی سؤیلهییب.
«بو گون شر و بهتان اتفاقی بیرلشیب کونستیتوسییا دییشیکلیگی ایله باغلی مؤوقعیمیزی تنقید ائدیرلر. ۱۱ اوکتیابر ۲۰۱۶-جی ایلدن بو یانا همین بیرلیک یالنیز بیزه هوجوم ائدیر. ج ح پ، ح د پ، فئتؤ، پ کا کا، د ح ک پ-ج، اؤ د پ، ائ م پ، ت ک پ، الی قانلی آیدینلیقچیلار، سؤزجولر م ح پ-یه قارشی گلیرلر. نیه گؤره دییشیکلییه «هه» دئیجییمیزدن سیزه نه؟ ایجازنی سیزدنمی آلاجاقدیق؟ بیز هئچ کیمین آرخاسینجا دوشموروک. قندیل و پنسیلوانییانین باشینین اوستونو کسدیرجییمیز گونلره آز قالیب. دونن خالقلارا آزادلیق دئیرک اوراق و چکیجله فوتو چکدیرن، میللتچیلره تله قوران پئرینچکچیلر ایندی آز قالا بیزه میللتچیلیگی باشا سالماغا چالیشیرلار. بو، نئجه بیر آرسیزلیق، اخلاقسیزلیقدیر! هر کس ائشیتسین، دوغو پئرینچک و رجب طایییب اردوغان آراسیندا سئچیم ائتسک، یئنه ده جناب اردوغانی سئچریک. میللت اوچون، تورکلویون داواملیلیغی اوچون دییشیکلییه «هه» دئیجییک».
azb_Arab azb_Arab azb_Arab